ප්රාථමික සෞඛ්ය නංවන්න ජපානයෙන් ලොරි 10ක් සහ කැබ්රථ 21ක්
මෙරට ප්රාථමික සෞඛ්ය සේවාව සහ ප්රතිශක්තිකරණ වැඩපිළිවෙළ වැඩිදියුණු කිරීම අරමුණු කර ගනිමින් ජපන් රජය සහ Gavi CDS ව්යාපෘතිය විසින් UNICEF සංවිධානයේ සම්බන්ධීකරණයෙන් රුපියල් මිලියන 383 කට අධික වටිනාකමකින් යුත් නවීන අධිශීතකරණ පහසුකම්වලින් සමන්විත ලොරි රථ 10ක් සහ කැබ් රථ 21ක් නිල වශයෙන් සෞඛ්ය අමාත්යාංශය වෙත භාරදීම පෙරේදා 22 දා පෙරවරුවේ සෞඛ්ය අමාත්යාංශයේ වෛද්ය සැපයීම් අංශ පරිශ්රයේ දී සිදු කෙරිණි සෞඛ්ය හා කර්මාන්ත අමාත්ය වෛද්ය රමේෂ් පතිරණ මහතා වෙත මෙම පරිත්යාගයන් නිල වශයෙන් බාරදෙන ලද්දේ ශ්රී ලංකාවේ ජපන් තානාපති Mizukoshi Hideaki මහතා සහ මෙරට වැඩබලන UNICEF නියෝජිත Begona Arellano මහත්මිය විසිනි මෙම ලොරි රථවල වටිනාකම රුපියල් මිලියන 228 කට අධික වන අතර මෙම ප්රදානයට අදාළ සම්බන්ධීකරණ කටයුතු UNICEF සංවිධානය විසින් සිදු කර ඇත